32003R1674
L 238/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1674/2003 НА СЪВЕТА
от 22 септември 2003 година
за изменение на Регламент (ЕО) № 1796/1999 относно налагане на окончателно антидъмпингово мито и за окончателното събиране на временното мито, наложено върху внос на стоманени въжета и кабели, произведени, inter alia, в Полша и Украйна
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 384/96 на Съвета от 22 декември 1995 г., за защита срещу дъмпингов внос на стоки от страни, които не са членки на Европейската Общност (1), и по-специално членове 8 и 9 от него,
като взе предвид предложението на Комисията след консултации с Консултативния комитет,
като има предвид, че:
А. ПРЕДИШНА ПРОЦЕДУРА
(1)
На 20 май 1998 г. беше започната антидъмпингова процедура от Комисията (2) по вноса на стоманени въжета и кабели (СВК), произведени, inter alia, в Украйна.
(2)
На 30 юли 1998 г. беше инициирана антидъмпингова процедура от Комисията (3) по вноса на стоманени въжета и кабели (СВК), произведени, inter alia, в Полша.
(3)
Временни мерки бяха наложени от Регламент (ЕО) № 362/1999 (4) на Комисията. Паралелно с това Комисията прие, inter alia, гаранция за полския производител и износител Drumet (Drumet), съгласно член 2, параграф 1 на споменатия регламент. Вносът на продукти, включващ произведени и директно изнесени в Общността от Drumet, е бил освободен от антидъмпингови мита от член 1, параграф 3 на споменатия регламент.
(4)
Тези процедури бяха съединени и завършиха с окончателното налагане на антидъмпингови мита от Регламент (ЕО) № 1796/1999 на Съвета (5), за да се елиминира вредният ефект от дъмпинга. Drumet продължи да е изключен от окончателните мита по силата на неговата гаранция.
(5)
В допълнение Комисията прие ценова гаранция за, inter alia, украинския производител и износител Акционерно дружество Силур (Силур) с Решение 1999/572/ЕО на Комисията (6).
Б. НЕСПАЗВАНЕ НА ГАРАНЦИЯТА
1. Drumet (Полша)
(6)
Приетата гаранция на Drumet, се отнасяше само до вноса в Общността на СВК, които са произведени и продадени директно (т.е. фактурирани и натоварени) от Drumet на неговите първи несвързани клиенти в Общността (клауза 2 от гаранцията).
(7)
Още повече, Drumet прие да не разтрогва разпоредбите на гаранцията, inter alia, „по никакъв начин“, съгласно клауза 6 от нея.
(8)
След проверки от службите на Комисията, отговорни за контрола на гаранцията, беше установено, че Drumet е извършил два вида нарушения на горните задължения. Първо, не е продал всичкия си износ на СВК на Общността директно на несвързан вносител, а чрез свързан вносител в Общността. Второ, многократно е изпращал невярна информация за отношенията си с този вносител и по този начин не само е нарушил клауза 6 на гаранцията, а също и взаимното доверие, установено с Комисията, което е било в основата за приемането на гаранция. Регламент (ЕО) № 1678/2003 (7) на Комисията излага подробно естеството на констатираните нарушения.
(9)
Приемането на гаранцията е била оттеглено чрез гореспоменатия Регламент на Комисията и следователно, съгласно членове 8 и 9 на Регламент (ЕО) № 384/96, окончателни антидъмпингови мита следва да бъдат налагани занапред на вносители на съответните продукти, произведени от Drumet.
2. Силур (Украйна)
(10)
Силур се задължи, inter alia, да не заобикаля разпоредбите на гаранцията, като прави заблуждаващи декларации относно произхода на СВК или по някакъв друг начин. Освен това, обхватът на гаранцията е ограничен до определени типове продукти от СВК (покрити СВК). СВК, различни от покрити СВК, подлежат на заплащане на антидъмпингово мито.
(11)
Разследване, проведено от Европейската служба за борба с измамите (OLAF), разкри внос в Общността на СВК, произведени в Силур, със знанието на Силур, внесен в Общността с деклариран неверен произход. Освен това е установено, че СВК, различни от покрити СВК, са продадени на Общността, все едно че са обхванати от гаранцията и по този начин без право се е използвало освобождаване от антидъмпингови мита. Регламент (ЕО) № 1678/2003 на Комисията определя с подробности естеството на установените нарушения.
(12)
При създадените обстоятелства приемането на гаранцията е оттеглено с гореспоменатия Регламент (ЕО) № 384/96 на Комисията и окончателни антидъмпингови мита се налагат от сега при внос на съответните продукти, произведени от Силур.
В. ИЗМЕНЕНИЕ НА РЕГЛАМЕНТ (ЕО) № 1796/1999
(13)
С оглед на оттеглянето на гаранцията и съгласно член 8, параграф 9 на Регламент (ЕО) № 384/96, член 2, параграф 3 на Регламент (ЕО) № 1796/1999 следва да бъде изменен и стоки, произведени от Drumet и Силур, следва да подлежат на подходящи ставки на антидъмпингови мита за всяко дружество, както е определено в член 1, параграф 2 на Регламент (ЕО) № 1796/1999 (27,9 % за Drumet и 51,8 % за Силур),
ПРИЕ НАСТОЯЩИЯ РЕГЛАМЕНТ:
Член 1
1. В таблицата в член 1, параграф 2 на Регламент (ЕО) № 1796/1999, допълнителният код TARIC за Украйна „8900“ се заменя с „-“.
2. Таблицата в член 2, параграф 3 на Регламент (ЕО) № 1796/1999 се заменя със следната:
Държава
Дружество
Допълнителен код TARIC
„Унгария
Drótáru és Drótkötél Ipari és Kereskedelmi Rt.
Besenyöi utca 18,3527 Miskolc,
Hungary
8616
Полша
Slaskie Zaklady Lin i Drutu „Linodrut“ Spólka Akeyjna
Fabryka Lin i Drutów „Linodrut“ Zabrze Spólka z organiczona odpowiedzialnoscia
PL-41-800 Zabre, Sobieskiego Street No 1
8619
Fabryka Lin i Drutów Falind Spólka z organiczona odpowiedzialnoscia
PL-41-201 Sosnowiec, Niwecka Street 1
Górnoslaska Fabryka Lin i Drutu Linodrut Bytom Spólka organiczona odpowiedzialnoscia,
41-906 Bytom, Ks.Jerzago Popieluszki Street 1
Dolnoslaska fabryka Lin i Drutu „Linodrut Linmet“ Spólka z organiczona
odpowiedzialnoscia, 58-309 Walbrzych, Sluga Street 2
Мексико
Aceros Camesa SA de CV
Margarita Maza de Juárez No 154,
Col Nueva Ind. Vallejo MéxicoD.F.C.P.07700
Mexico
A022
Южна Африка
Haggie
Lower Germiston Road
Jupiter
PO Box 40072
Cleveland
South Africa
A023
Индия
Usha Martin Industries & Usha Beltron Ltd
Shakespeare Sanani, Calcutta,700071,
India
A024“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 септември 2003 година.